Կարող ենք միանշանակ ասել, որ սոցիալական ցանցերն ունեն իրենց վնասները: Օրինակ՝ երբ խոսում ենք թմրամոլության, հարբեցողության մասին, յուրաքանչյուր ոք հասկանում է, որ դա քայքայում է մարդու կյանքը, առողջությունը: Սոցցանցերի դեպքում վտանգը պարզ չի երևում, և շատ մարդիկ, նույնիսկ քրիստոնյաները, չեն կարողանում կամ չեն ուզում ընդունել դրա վտանգը: Փորձենք հասկանալ այն հիմնական խնդիրները, որոնք վնաս են հասցնում մեր հոգևոր վիճակին: